TEENINDUSE KUTSENÕUKOGU OTSUS

Tallinn								  16. juuni 2004/nr. 13

Turismikorraldaja II, III kutsestandardi, pesumajatöötaja I, II, reisisekretär I, reisiettevõtte juht IV, kahjuritõrjuja I, II, III kutsestandardite uustöötluste, Eesti Desinfektsiooni- ja Kahjuritõrjeettevõtete Liidule kutseomistamise tegevusloa ning kutseomistamisega seonduva dokumentatsiooni kooskõlastamise, kutsenõukogusse uute liikmete vastuvõtmise kohta.

Lähtudes kutsenõukogu põhimäärusest § 2 p 5, § 3 p1, 2, 3

OTSUSTATI:

1.	Kinnitada ja kanda kutseregistrisse turismikorraldaja II, III kutsestandard.  
2.	Kinnitada ja kanda kutseregistrisse pesumajatöötaja I, II; reisisekretär I ja reisiettevõtte juht IV kutsestandardite uustöötlused kehtivusajaga 1 aasta
3.	Kinnitada ja kanda kutseregistrisse kahjuritõrjuja I, II, III kutsestandardi uustöötlus.
4.	Kooskõlastada Eesti Desinfektsiooni- ja Kahjuritõrjeettevõtete Liidu kutsekomisjoni tegevusstatuut, kahjuritõrjujate kutsekvalifikatsioonide tõendamise ja omistamise kord ning kutsetunnistuse väljaandmisega seotud kulude kalkulatsioon.
5.	Anda Eesti Desinfektsiooni- ja Kahjuritõrjeettevõtete Liidule tegevusluba kahjuritõrjuja I, II, III kutsekvalifikatsioonide omistamiseks.
6.	Toetada Teeninduse Kutsenõukogusse kahe uue liikme vastuvõtmist (1 juuksuritöö, 1 kosmeetikutöö valdkonna esindaja). Kahe kõigi poolt aktsepteeritud esindajate nimetamise avaldused saata Kutsekotta hiljemalt 1. septembriks.
7.	Arutada ERKÜ kutsetunnistuse väljaandmisega seotud kulude kalkulatsiooni kooskõlastamist uuesti järgmisel koosolekul ja anda asjasse puutuvatel organisatsioonidel oma sisemiste probleemide lahendamiseks ja ettepanekute tegemiseks aega 1. septembrini.

Toomas Undusk 							Mari-Ann Eensaar
Teeninduse Kutsenõukogu esimees 					Protokollija